section_heading: Prvi svjetski rat
paragraph_text: Na početku Prvog svjetskog rata V. korpus kojem je Sallagar bio načelnikom stožera nalazio se u sastavu 1. armije kojom je na Istočnom bojištu zapovijedao Viktor Dankl. S V. korpusom najprije sudjeluje u Bitci kod Krasnika, nakon čega u jesen sudjeluje u borbama kod Ivangoroda i Krakowa. Početkom siječnja 1915. V. korpus ulazi u sastav 3. armije u sklopu koje sudjeluje u Drugoj Karpatskoj ofenzivi kojom se pokušalo deblokirati tvrđavu Przemysl. Dužnost načelnika stožera V. korpusa obnaša do svibnja 1915., nakon čega je u rujnu te iste godine promaknut u čin general bojnika. U travnju 1916. imenovan je načelnikom stožera 1. armije koju dužnost obnaša do srpnja kada je armija raspuštena. Nakon raspuštanja 1. armije u jesen 1916. preuzima zapovjedništvo nad 16. pješačkom brigadom kojom zapovijeda do kolovoza 1917.. U kolovozu 1917. imenovan je zapovjednikom 27. pješačke divizije zamijenivši na tom mjestu Ferdinanda Kosaka. Predmetna pješačka divizija nalazila se na Istočnom bojištu, ali je u ožujku 1918. premještena na Talijansko bojište u južni Tirol gdje u lipnju sudjeluje u borbama na Grappi. Pred kraj rata, početkom studenog 1918. unaprijeđen je u čin podmaršalaAustria-Hungary's Last War, Suplemental Volume, prijevod Stan Hanna, pristupljeno 12. ožujka 2022..